  Виталий Пронин «Огъя Россия» партилэн Удмурт ёзэз радъя элькунысьтымы ковид-центръёсын тыршись эмъясьёслы тау карон акцизэ. Со ортче партилэн «МедПоддЕРжка» проектэз улсын. Шаерамы ортче «Тау улон понна» ужрад. Туспуктэм udmurt.er сайтысь.«Тау улон понна» ужрадэз ортчытыны кичӧлтӥсь луиз Кун Думае Удмуртилэсь быръем депутат Лариса Буранова. Паласькись висёнъёсъя элькун больницалэн «горд зонаяз» радъямын нимысьтыз бордгазет: йӧнам адямиос отчы гожтыны быгато эмъясьёссылы тау карон кылъёс. Шуныт кылъёссэ отчы гожтыны нырысь ик вуиз Лариса Буранова: эмъясьёс сое но, анай-атайзэ но коронавируслэсь бурмытӥзы. — Пыд выламы султыны юрттӥз Татьяна Витальевна Лихачёва — Паласькись висёнъёсъя элькун больницаысь инфекционной ёзлэн кивалтӥсез. Йӧнаме бере ик эмъяселы тау кареме потэ вал. Но соку луонлык ӧз шедьы. Зэмзэ вераса,висисьёслэн эмъясьсылэсь туссэ адӟемзы ик ӧвӧл —«горд зонаын» черлэсь утись костюм нулло. Соин ик радъяно кариським «Тау улон понна» акция. Союрттоз эмъясьёслэсь мылкыдзэс ӝутыны, нош йӧнаса доразы бертӥсьёслы — тау каремзэс вераны, — шуиз депутат. Шуныт кылъёссэ верам сяна, Лариса Буранова Паласькись висёнъёсъя элькун больницалы кузьмаз пӧртэм тӥрлык. Вань эмъясьёслэн, эмъясь сузэръёслэн нимынызы Татьяна Лихачёва депутатлы  аслыз но тау кариз. Адямиез йӧнатыны быгатӥськод ке, солэсь шуныт кылъёссэ кылӥськод ке, ужаны мылкыд уката ӝутске, шуиз со. «Тау улон понна» акцие пыриськыны быгатэ шаерысьтымы котькудӥз адями. Вазиськонэз ыстоно «Огъя Россия» партилэн Удмурт ёзэзлэн «ВКонтакте» бамез пыр. Тау карон гожтэтъёс эмъясьёслы вуттэмын луозы. Сергей ЗАХАРОВ Теги: медподдержка ОгъяРоссия  